SS Central America

***SS Central America***, pazīstams kā **"Zelta kuģis"** (*Ship of Gold*), bija  garš tvaikonis ar dzenratu, kas 19. gadsimta 50. gados kursēja starp Centrālameriku un ASV austrumu krastu. Sākotnēji to nodēvēja par ***SS George Law*** par godu Ņujorkas iedzīvotājam uzņēmējam Džordžam Lo. Kuģis nogrima viesuļvētrā 1857. gada septembrī kopā ar 425 no 578 pasažieriem un apkalpes locekļiem, kā arī vērtīgu kravu —  zelta, veicinot 1857. gada paniku.

## Kuģa nogrimšana
thumb|Kuģa bojāeja|left
1857. gada 3. septembrī kuģis ar 477 pasažieriem un 101 apkalpes locekli devās uz Ņujorku no Kolonas. Tas pārvadāja arī 10 amerikāņu tonnas () zelta, kas iegūts Kalifornijas zelta drudža laikā.

9. septembrī kuģis saskārās ar vētru pie Ziemeļkarolīnas krastiem. Līdz 11. septembrim vējš bija pastiprinājies līdz  (103 jūdzēm stundā), saplēšot tā buras. Vienā kuģa korpusa nodalījumā radās sūce, un līdz pēcpusdienai kuģa katls vairs nespēja uzturēt uguni. Tvaika spiediens strauji kritās, un dzenrati pārstāja darboties, tā rezultātā kuģis sāka lēnām grimt. No pasažieru apkalpes ātri izveidoja grupu, kas nesekmīgi visas nakts garumā centās izsūknēt ūdeni no apakšējiem nodalījumiem, izmantojot visu pieejamo aprīkojumu. Mēģināja atkārtoti iedarbināt tvaika katlu, taču, neskatoties uz vētras norimšanu, mēģinājumi bija neveiksmīgi. Pēcpusdienā atsākās vētra un tvaikonis jau bija uz grimšanas robežas dreifēdams vētrainajā jūrā. Nākamajā rītā divi kuģi, kas atradās netālu pamanīja grimstošo kuģi. 153 cilvēki, galvenokārt sievietes un bērni, veiksmīgi ar glābšanas laivām sasniedza šos kuģus. Tomēr kuģi vairs nebija iespējams glābt, un ap pulksten 20:00 tas nogrima.

Apmēram 400 cilvēku gāja bojā, un visa zelta krava nogrima kopā ar viņiem.

## Sekas
thumb|Kapteinis Viljams Lūiss Herndons|200px
Tūlīt pēc nogrimšanas vislielāko uzmanību pievērsa cilvēku upuriem, ko raksturoja kā "šausminošus" un tādus, kuriem "nav līdzinieku" Amerikas navigācijas katastrofās. Nogrimšanas brīdī *Central America* ​​pārvadāja zeltu, kura vērtība tolaik bija aptuveni  ASV dolāru (2025. gada vērtība — 2,4 miljardi ASV dolāru, pamatojoties uz zelta cenu  ASV dolāri par kilogramu). Paša kuģa vērtība bija ievērojami lielāka nekā citu tā laika katastrofu laikā zaudēto kuģu, proti,  ASV dolāru (2025. gadā —  ASV dolāru).

Kuģa kapteinis Viljams Lūiss Herndons, izcils virsnieks, kurš iepriekš dienēja Meksikas un Amerikas karā un izpētīja Amazones ieleju, bija *Central America* ​​kapteinis un aizgāja bojā kopā ar savu kuģi. Divi ASV Jūras spēku kuģus vēlāk par godu viņam nosauca par *USS Herndon*, tāpat kā Herndonas pilsētu Virdžīnijā. Divus gadus pēc nogrimšanas viņa meita Elēna apprecējās ar Česteru Elanu Arturu, kurš vēlāk kļuva par 21. Amerikas Savienoto Valstu prezidentu.

## Kravas daļas meklēšana un atgūšana
1988. gada septembrī kuģi atklāja Ohaio štata kompānija *Columbus-America Discovery Group*. Dārgumu meklētājs amerikānis Tomijs Gregorijs Tompsons organizēja daļas kravas atgūšanu un izcelšanu. Pēc juridiskiem strīdiem ar vairākiem desmitiem apdrošināšanas sabiedrību lielāko daļu no atgūtā zelta atstāja Tompsona komandas pārziņā, un kravas kopējā vērtība tiek lēsta vairāk nekā 100 miljonu ASV dolāru apmērā. Kopš 2006. gada notiek tiesas prāvas starp investoriem un grupas darbiniekiem. Tompsons 2012. gadā sāka slēpties no varas iestādēm un tika notverts tikai 2015. gadā.

## Atsauces

## Literatūra
* Kinder, Gary. (1998). *Ship of Gold in the Deep Blue Sea*. Atlantic Monthly Press. 
* Thompson, Tommy. (2000). *America's Lost Treasure*. Atlantic Monthly Press. 
* Klare, Norman. (1991 and 2005). *The Final Voyage of the Central America, 1857: The Saga of a Gold Rush Steamship*.  and 
* Stone, Lawrence D. ''Search for the SS Central America: Mathematical Treasure Hunting'' . Technical Report, Metron Inc. Reston, Virginia.
* Concepción de León, New York Times, Dec. 19, 2020: Treasure Hunter Notches 5th Year in Prison for Refusing to Forfeit His Loot

## Ārējās saites

* Final Voyage of the ''Central America'' by Normand E. Klare 1982 Second Edition
* America's Lost Treasure: The Wreck of the SS ''Central America'' 
* The Central America Engulphed (sic) in the Ocean
* Wreck of the ''Central America''
* "The Central America: Further of the Disaster", New York Times, 23 Sept 1857
* NOAA list of deadliest hurricanes